17α. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ Αριθ. 53688 της 4/9 Μαρτ. 1954 Περί αυξήσεως τω παρά των Κλαδικών Οργανισμών Κοιν. Ασφαλίσεως καταβαλλομένων συντάξεων. 1.Από της 1ης Φεβρ. 1954 αυξάνονται αι παρά των Κλαδικών Οργανισμών Κοινωνικής Ασφαλίσεως (κυρίας και επικουρικής) αρμοδιότητος του Υπουργείου Εργασίας καταβαλλόμεναι συντάξεις (ουχί δε και τα ειδικά επιδόματα φυματιώσεως και αναπηρίας) κατά ποσοστόν μέν: 25% μέχρι του ποσού των δραχμών 1.000.000 κατά ποσοστόν δε 20% από του ποσού των δραχ. 1.000.000 μέχρι του ποσού των δρχ. 2.500.000 συμψηφιζομένου εις την ανωτέρω αύξησιν του χορηγηθέντος δυνάμει της υπ' αριθ. 49557/0.290/1953 κοινής αποφάσεως ημών προσωρινού επιδόματος ακριβείας. Το σύνολον της ούτω αναπροσαρμοζομένης συντάξεως εν ουδεμιά περιπτώσει δύναται να υπερβαίνη το ποσόν των 80% των αποδοχών τας οποίας θα ελάμβανον οι συνταξιούχοι αν εξηκολούθουν εργαζόμενοι. 2.Η δυνάμει της παρούσης χορηγουμένη αύξησις δεν ισχύει δια τας συντάξεις τας χορηγουμένας υπό των Οργανισμών εκείνων, παρ οις ο υπολογισμός του απονεμομένου εκάστοτε ποσού συντάξεως, ενεργείται κατά την διέπουσαν αυτούς Νομοθεσίαν, επί τη βάσει των εκάστοτε αποδοχών ενεργείας. 3.Η δια της παρούσης χορηγουμένη αύξησις παρεχομένη μόνον εφ' όσον υφίστανται αι σχετικαί οικονομικαί δυνατότητες παρά τοις οικείοις οργανισμοίς και με απόφασιν των διοικητικών αυτών συμβουλίων δικαιολογούντων την δυνατότητα ταύτην υπόκειται εις ας κρατήσεις και η σύνταξις. 4.Το κατά τον υπολογισμόν της αυξήσεως προκύπτον κλάσμα χιλιοδράχμου παραλείπεται. Δια της υπ' αριθ. 51431/32 της 9/23 Δεκ. 1954 αποφ. Υπ. Οικονομικών και Εργασίας ωρίσθη όπως αι διατάξεις της ως άνω αποφάσεως "έχωσιν εφαρμογήν από 1.4.1954 και δια τους  υπό του Ι.Κ.Α. συνταξιοδοτουμένους υπαλλήλους συγχωνευθέντων εις αυτό Ασφαλιστικών Ταμείων κυρίας ασφαλίσεως, εφ' όσον ούτοι κατέστησαν συνταξιούχοι προ της 1.3.1954. Δια τους συνταξιοδοτηθέντας μετά την 1.3.1954 και μέχρι της δημοσιεύσεως της παρούσης η δια της ως άνω αποφάσεως οριζομένη αύξησις περιορίζεται εις το ήμισυ". 